Joni Rytkönen

Joni Rytkönen (s. 29. maaliskuuta 1993 Helsinkihttps://issuu.com/pesapallo/docs/pesa_pallokirja-2022-web ) on entinen suomalainen pesäpalloilija. Hän pelaa ulkokentällä kolmosvahtina ja sisäpelissä vaihtajana. Superpesiksen etenijäkuninkuuden Rytkönen on voittanut vuosina 2019, 2020 ja 2021. Kaikkien aikojen tuotujen juoksujen ennätyksen hän rikkoi kaudella 2021 (81 tuotua juoksua runkosarjassa).https://www.pesis.fi/pesis-info/historia/tilastovoittajat/  Rytkönen on aiemmin urallaan pelannut lukkarina, mutta sittemmin siirtynyt ulkokentälle lautaskammon vuoksi.https://yle.fi/urheilu/3-10919945

Rytkönen debytoi Superpesiksessä kaudella 2013 Kouvolan Pallonlyöjien joukkueessa, jossa hän lopulta pelasi yhteensä neljä kautta. Kaudella 2017 Rytkönen pelasi Kankaanpään Mailassa ja kaudella 2018 Hyvinkään Tahkossa. Kaudeksi 2019 Rytkönen siirtyi Sotkamon Jymyyn, jossa hän voitti ensimmäiset SM-mitalinsa (hopeaa kaudella 2019, kultaa kaudella 2020). Syksyllä 2022 Rytkönen teki kolmivuotisen pelaajasopimuksen Joensuun Mailan kanssa.https://joensuunmaila.fi/fi-fi/article/ajankohtaista/joni-rytkonen-joensuun-mailaan-haluan-tuoda-oman-persoonani-takaisin-varikkyyden-raiskymisen-ja-tuulettelun-muodossa/1340/

Rytkönen on pelannut 248 Superpesiksen runkosarjaottelua tehoin 22+50 lyötyä, 354 tuotua juoksua ja 1 195 kärkilyöntipistettä.http://www.pesiksenmaailma.fi/index.php/pelaajakortit?pelaajaid=6768&view=pelaajakortti

Nuorempana Rytkönen on kilpaillut myös maastohiihdossa ja salibandyssa.https://www.karjalainen.fi/urheilu/toimelias-joni-rytk%C3%B6nen-29-haluaa-pelata-itsens%C3%A4-joensuulaisten-syd%C3%A4miin-jomassa-on-todella-kovat-halut-n%C3%A4ytt%C3%A4%C3%A4-ett%C3%A4-miksi-minut-t%C3%A4nne-on-hommattu

 Seksuaalirikostuomio 
Rytkönen hyllytettiin Joensuun Mailan toiminnasta 16. toukokuuta 2023 seurajohdon tietoon tulleen seksuaalisen häirintäepäilyn vuoksi.https://joensuunmaila.fi/fi-fi/article/ajankohtaista/tiedote-joni-rytkonen-sivuun-seuran-toiminnasta/1518/ Urheilun oikeusturvalautakunta asetti hänelle kesäkuussa 2024 urheilun toimintakiellon vuoden 2024 loppuun saakka. Kielto koskee pesäpallon lisäksi myös kaikkia muita urheilulajeja. Pohjois-Karjalan käräjäoikeus tuomitsi Rytkösen elokuussa 2025 seksuaalirikoksista vuodeksi ehdolliseen vankeuteen ja 60 päiväsakkoon, joka teki hänen tuloillaan 360 euroa. Hänet tuomittiin kahdesta seksuaalisesta kajoamisesta lapseen sekä lapsen seksuaalisesta hyväksikäytöstä. Tytöt olivat tapahtumien aikaan 14- ja 15-vuotiaita. 

 Lähteet 

Luokka:Suomalaiset pesäpalloilijat
Luokka:Vuonna 1993 syntyneet
Luokka:Elävät henkilöt